Subject: Vs: Küsimus Paxlovidist
From: "Ott Laius" <[email-masked]>
To: <[email-masked]>
Cc: "Carmen Katariina Sikk" <[email-masked]>
Date: Thu, 18 Jul 2024 12:16:39 +0300

Tere Kadi

Praeguseks on PAXLOVID tõesti nagu iga teine soodusravim. Tervisekassa
hüvitab seda patsientidele teatud näidustustel, aga ravimi vajadust ning
tarneid plaanib ravimi müügiloa hoidja. Kuna riik enam keskselt ravimit ei
hangi, siis me ei sekku ka planeerimisprotsessi. See on müügiloa hoidja
kohustus ja vastutus, et ta tooks ravimit Eestisse piisavas koguses.
Varasematele kogemustele tuginedes, ei ole riigil sellises olukorras
meetmeid, et planeeritavaid koguseid suurendada, sest me ei võta
täiendavate koguste eest finantsriski müügiloa hoidjalt ära.

Analoogne on olukord ka oseltamiviiriga (nt TAMIFLU), mis on gripiravim
ning mille vajadusi planeerivad hooajaks samuti ravimite müügiloa hoidjad.

Loomulikult on viirushaiguste vastaste ravimite koguste planeerimine väga
keeruline, sest ennustada, kui paljud riskirühma patsiendid tuleval
hooajal nakatuvad, on üsna tänamatu töö. Seda, milliseid koguseid nad on
tulevaks sügis-talviseks nakkuste hooajaks Eestisse planeerinud, oskab
vastata Pfizeri esindaja.

Parimate soovidega
Ott Laius
Ravimiamet

From: Kadi Heinsalu <[email-masked]
<mailto:[email-masked]> >
Sent: neljapäev, 18. juuli 2024 10:18
To: Ravimiamet <[email-masked] <mailto:[email-masked]> >
Subject: FW: Küsimus Paxlovidist

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere

Saadan kirja edasi, kuna Carmen näib olevat puhkusel.

Tänudega

Kadi Heinsalu

From: Kadi Heinsalu
Sent: Thursday, July 18, 2024 9:57 AM
To: Carmen Katariina Sikk <[email-masked]
<mailto:[email-masked]> >
Subject: Küsimus Paxlovidist

Tere Carmen

Kuna äsja üks tuttav eakas põdes väga raskelt kovidit, siis uurin, kas
ravimiameti kaudu saab teada, palju seda Eestis on saada ja kas on plaanis
juurde tuua Pfizeril. Tervisekassa enam sellega ei tegele, vaid varustab
vaid haiglaid.

Ravimiinfo järgi seda on küll saada, kuid 20 apteegis – kas see on piisav,
arvestades eesootavad viiruste perioodi.

Tänudega

Kadi